Publius Cornelius Scipio (tribunus militum anno 395 a.C.n.)

Publius Cornelius Scipio (quando natus, quando mortuus sit, nescimus) vir publicus Romanus saeculi quinti et quarti a.C.n. fuit.

Cognomen
Cornelius primus "Scipio" cognominatus erat. Scipionem enim nominatum esse, quod patris caeci scipio, i. e. baculus, fuisset, MacrobiusAmbrosius Theodosius Macrobius, Saturnalia I 6,26 rettulit.

Cursus honorum
Anno 395 Publius primum tribunus militum consulari potestate fuit et cum eo et Marcus Valerius M.f. Lactucinus Maximus, Publius Cornelius P.f. Cossus, Lucius Furius L.f. Medullinus, Kaeso Fabius M.f. Ambustus, Quintus Servilius Q.f. Fidenas. Cornelii tribuni post Veios expugnatos contra Faliscos certaverunt.Titus Livius, ab urbe condita, V 24,2.
Iterum anno 394 a.C.n. tribunus militum electus est. Collegae tum Marcus Furius Camillus, Lucius Furius L.f. Medullinus, Gaius Aemilius Ti.f. Mamercinus, Lucius Valerius L.f. Poplicola, Spurius Postumius Albinus Regillensis fuerunt. Eo anno Furius Camillus iterum Faliscos vicit et senatui persuasit, ut legatio Delphos mitteretur, quae Apollini aurum e praeda Veiorum donum daretTitus Livius, op.cit., V 26-28,5. 
Fuit praeterea interrex annis 391Titus Livius, op.cit., V 31,8 et 389Titus Livius, op.cit., VI 1,8.

Nexus externi
Biographia brevis in pagina imperiumromanum.org (lingua Theodisca)

Notae

Categoria:Senatores
Scipio, Publius
Categoria:Tribuni militum consulari potestate
Categoria:Interreges